**H O T Ă R Â R E A NR. 20**

**din 28 februarie 2017**

**privind aprobarea**  **redistribuirii lotului pentru construire locuință situat în Municipiul Dej, Strada George Mânzat, Nr. 6, in baza Legii Nr. 15/2003, republicată**

**Consiliul local al Municipiului Dej,** întrunit în **ședința ordinară**  din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 641 din data de 13 ianuarie 2017, al Serviciului de Urbanism şi Amenajarea Teritoriului din cadrul primăriei Municipiului Dej şi Procesul verbal Nr. 3 din data de 12 ianuarie 2017 al Comisiei de evaluare a cererilor depuse de tineri, în conformitate cu Legea Nr. 15/2003 republicată, prin care se propune anularea procesului verbal de predare - primire a lotului Nr. 36, situat în Municipiul Dej, Strada George Mânzat, Nr. 6, a cărui beneficiar a fost **domnul Criste Cristian Horațiu**, care din motive financiare nu a putut continua lucrările şi redistribuirea lotului **numiților Tătar Ovidiu și Tătar Marieta Ștefania**, care au cumpărat fundația edificată pe teren (conform Contractului de vânzare - cumpărare Nr. 1525 din data de 26 aprilie 2016 depus la dosar întocmit de **Notar Public Sighartău Radu - Ștefan**). Solicitarea **domnului Tătar Ovidiu,** care avea depus dosar pentru obținerea unui teren în baza Legii Nr. 15/2003, republicată, a fost analizată de către Comisia de evaluare a cererilor depuse de tineri pentru atribuirea unui lot de teren în vederea construirii unei locuinţe proprietate personală întrunită în ședința din data de 12 ianuarie 2017 și a primit aviz favorabil. Terenul ce se propune a se redistribui este situat în Municipiul Dej, Strada George Mânzat, Nr. 6, în suprafață de 300 m.p. și este înscris în C.F. Dej Nr. 56691 cu Nr. cadastral 56691 fiind proprietatea Orașului Dej, proiect avizat favorabil în ședința de lucru a Comisiei de urbanism din data de 28 februarie 2017;

În temeiul prevederilor Legii Nr. 15/2003 republicată, a Hotărârii Guvernului Nr. 896/2003 şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** retragerea dreptului de folosință asupra terenului (lot 36) atribuit in baza Procesului verbal de predare - primire Nr. 6184 din data de 9 martie 2005 a cărui beneficiar a fost **domnul Criste Cristian Horațiu.**

**Art. 2.** **Aprobă** atribuirea în folosinţă gratuită pe durata existenţei construcţiei a lotului Nr. 36, situat în Municipiul Dej, Strada George Mânzat, Nr. 6, înscris în C.F. Dej Nr. 56691 cu Nr. cadastral 56691, în suprafață de 300 m.p., **numiților Tătar Ovidiu și Tătar Marieta Ștefania,** care au cumpărat construcția edificată parțial pe teren conform Contractului de vânzare - cumpărare Nr. 1525 din data de 26 aprilie 2016, întocmit **de Notar Public Sighartău Radu - Ștefan** (conform Procesului verbal Nr. 3 din data de 12 ianuarie 2017, întocmit în urma analizării de către Comisia de evaluare a cererilor depuse de tineri, în conformitate cu Legea Nr. 15/2003, republicată).

**Art. 3.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Primăriei Municipiului Dej.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**